
	Приложение № 4


    І. Анализ на квалификационната дейност. Определени дефицити от квалификация на педагогическите специалисти.
В ДГ „Детски свят” усилията ни са насочени към предоставяне на максимално добри условия за качествено обучение и възпитание на децата. Необходимо е всички участници в образователно- възпитателния процес да се чувстват еднакво отговорни, ангажирани и значими.
Повишаване равнището на родноезиковата подготовка е наш основен приоритет.
Друг момент е необходимостта от засилена компютърна подготовка и овладяване на информационни технологии от колегията.
Интегриране на деца със специални образователни потребности, деца от етнически малцинства.
Разширяване и утвърждаване на работата по образователни проекти и проекти от европейските структурни фондове, с цел привличане на средства за реализиране на основните цели на детската градина.
ДЕФИЦИТИ:
Необходимост от изграждане на вътрешна система за квалификационната дейност на учителите и дейността на МО.
Слаби мотивационни стимули за повишаване на квалификацията на учителите.
Слаби стимули за повишаване на ПКС.
Малко са средствата за повишаване на компютърната грамотност на учителите, закупуване и използване на мултимедийни продукти и образователен софтуер.
На територията на Община Полски Тръмбеш няма банка - резерв от педагогически специалисти.
Недостиг на средства за назначаване на охрана в детската градина, с цел осигуряване на стриктен пропускателен режим и опазване на сградния фонд и имущество.
Необходимост от нови методи и подходи за приобщаване на родителите към училищния живот и обогатяване на материално-техническата база.
Недостатъчно използване на ИКТ в обучението.
Малко средства за извънучилищни дейности, тържества, чествания, спортни, здравни и туристически прояви.
Слаба активност на колегията за участие и работа по проекти.
ІІ. Приоритети за квалификация и определяне на целеви групи  :  
   
Основни приоритети :

 1.Самоусъвършенстване чрез вътрешна система за квалификация в детската градина.

2. Засилване работата по утвърждаването на методическото  обединение към детските градини в Община Полски Тръмбеш като действена форма за самоусъвършенстване на учителите.

3. Приложение на съвременните тенденции в преподаването и проверката на знания и умения усвоени от децата.

4. Създаване на условия за стриктно спазване на ДОС и функциониране на детската градина в съответствие с нормативните изисквания чрез: 

- обучение и самообучение за по-добро равнище на владеене и прилагане на ДОС от педагогическия персонал;
- провеждане от директора  на системен административен и педагогически контрол по спазване на нормативната уредба и прилагане на своевременни мерки за отстраняване на възникнали нарушения;

5. Оптимизиране на педагогическата дейност чрез: 

- квалификационна дейност за актуализация на научната и методическа компетентност;

- педагогически контрол и методически консултации от експерти от РУО на МОН гр. Велико Търново;

-обмяна на добри практики в МО.

6. Оптимизиране на  средата и организационната култура в детската градина чрез:
 
- текуща поддръжка на МТБ и хигиената;

- оптимизиране на интериора на занималните, спалните и коридорите с цел естетизация, функционалност и познавателно – възпитателно въздействие;

- диагностика на проблеми в отношенията между основните групи в училищната общност  формулиране и прилагане на корекционни мерки.

Целеви групи:
· Директор 
· Педагогически персонал                                         
· Непедагогически персонал

ІІІ. Основни принципи и цели:

Основна цел:  Повишаване на научната, педагогическата и методическата подготовка и създаване на мотивация за саморазвитие и самоусъвършенстване.


Специфични цели:
· Осигуряване на комплекс от условия за устойчиво качество във всички аспекти на образованието по направления, като част от общото модернизиране на образователно- възпитателния процес в детската градина.

· Повишаване на научната, педагогическата и методическата подготовка и създаване на мотивация за саморазвитие и самоусъвършенстване на учителите.

· Усъвършенстване на професионалните умения, промяна и развитие на професионалните нагласи и ценности.

· Постигане на положителни промени в личността на децата и овладяване на трайни знания и умения.

     Задачи:
1. Да се разработи система за квалификационна дейност в детската градина
 
2. Да се стимулират учителите към самоподготовка и усъвършенстване и към активно обучение чрез обмяна на педагогически опит.

3. Да се създадат условия за делова и хуманна атмосфера на откритост и гласност при постигане на успехи и неуспехи, трудности и проблеми.

4. Квалификационната дейност да съдейства за успешното усвояване на образователното съдържание  по направления.

5. Да се създадат предпоставки за интерес към образователно - възпитателния процес у децата  чрез разнообразни форми за преподаване и проверка на усвоените знания и умения  в съответствие с новите образователни изисквания.

ІV. Форми на квалификация:
· Семинари
· Беседи
· Лектории
· Практикуми /открити практики, работа с проблемни групи, делови игри и решаване на казуси /, 
· Дискусии
· Тренинги / педагогически, психологически /
· Участия в конференции, форуми и др.
· Самообразование,
· Самоусъвършенстване,
· Придобиване на ПКС

Учителите, директорите и другите педагогически специалисти са длъжни да повишават квалификацията си:
        По програми за продължаваща квалификация в не по-малко от 48 академични часа за всеки период на атестиране за всеки педагогически специалист.
        В рамките на вътрешно институционалната квалификация в не по-малко от 16 академични часа годишно за всеки педагогически специалист.
 
V. Дейности:

1. Вътрешна квалификационна дейност -
·  Проучване на желанията на учителите за участие в квалификационни форми                    
·  Разработване на План за квалификационна дейност.                        
·  Оказване на методическа и педагогическа помощ на млади колеги.
·  Открити уроци и презентации по образователни направления.
·  Прилагане на мултимедийни продукти в практиката на учителите и   използване ИТ в обучението.
· Абониране за периодични научно-методически издания по съответните направления. Обогатяване на библиотечния фонд с подходяща научна , методическа и художествена литература.

	             ТЕМА
	ФОРМА
	СРОК/ОТГОВОРНИК
	


	„ Мисия супер сестра“- образователна инициатива за деца. 

	Лекция, беседа, тренинг

	Срок: октомври 2026г. 
Отг: Магдалена Аврамова                    старши учител
	
2 ч.

	„ Успешни модели за адаптация на 2-3 годишните деца в детската градина“

	Лекция,                       Практико-приложна беседа
	Срок: ноември 2026г.
Отг: Пепа Димитрова –                  старши  учител
	
2 ч.

	Специфични нарушения на способността за учене (Дислексия, Дисграфия, Дискалкулия)

	Лектория, беседа
	Срок: декември 2026г.
Отг:  Светла Петрова-
логопед
	
2 ч.

	„Практически модели за справяне с проблемното поведение на децата“ 
	Презентация Практико-приложна беседа
	Срок: януари 2027г.

Отг: Румяна Генова             старши учител

	
2 ч.

	„Лого-ритмика в детската градина“ – Развитие на темпо-ритмичната страна на речта и общата моторика чрез музикално-двигателни игри.
	Открита практика
	Срок: февруари 2027г.
Отг:  Светла Петрова-
логопед
	
2 ч.

	Практически модели за справяне с проблемното поведение на децата  .

	Открита  практика
	Срок: март 2027 г. 
Отг:  Румяна Генова–             старши учител
	
2 ч.

	„Игротворения с природни материали за развитие у децата на креативно мислене и екологично отношение“

	Открита  практика
	Срок: април 2027г.
Отг: Галя Николова- старши учител               

	
2 ч.

	„Мама, татко и аз”
Насърчаване на двигателната активност и екипното сътрудничество между деца и родители.

	Открита практика
	Срок: май 2027г.

Отг: Магдалена Аврамова
 старши учител

	
2 ч.



 
2. Външна квалификационна дейност – 
· Провеждане на квалификационни дейности по плана за квалификациите на РУО- Велико Търново
· Провеждане на квалификационни дейности с други институции за квалификация ( по индивидуален избор на учителите).

· Обмяна на успешни педагогически практики и опит с учители от другите детски градини в общината и областта.

· Участие в учителски форуми и конференции.

· Проучване на желанията на учителите за участие в квалификационни форми и участието им в такива.
 
· Осигуряване на необходимите условия за повишаване на квалификацията на учителите в извънучилищни форми, организирани на регионално и национално ниво.

· Мотивиране на учителите за придобиване на ПКС.

· Осигуряване на информационни бюлетини за участие на учителите в извънучилищни квалификационни форми.

VІ. Очаквани резултати :

· Повишени компетенции на учителите. 
· Прилагане на придобитите знания и умения в практиката.
· Обогатяване на педагогическата практика.
· Получени сертификати, удостоверения и свидетелства.
· Получени кредити от обучения и квалификации.

VІІ. Финансиране на квалификационните дейности:

Съгласно чл. 8 /1 / от действащия КТД в образователната система  сумата за финансиране на квалификационните дейности се определя в размер не по-малък от 1,2 на сто от годишните средства за работна заплата на педагогическия персонал.
[bookmark: _GoBack]За ДГ „Детски свят” гр. Полски Тръмбеш начислените средства са в размер на  3023 €.
Тези средства са крайно недостатъчни за реализиране на едно продължително във времето и качествено обучение на педагогическите специалисти в детската градина. Най - много ще се разчита на НП за квалификация на педагогическите специалисти, квалификации по План за квалификация на РУО, институционалните квалификации, самообразованието и самоусъвършенстването на педагогическия екип.
VІІІ. Контрол :

Контролът по изпълнение на Плана за квалификация на педагогическите специалисти ще се осъществява от директора, като тематиката и периодичността са заложени в годишния комплексен план на  ДГ „ Детски свят“.

Планът за квалификационната дейност е неделима част от годишния план на ДГ,, Детски свят” и е приет на Педагогически съвет с Протокол №1/ 14.09.2026г.

При необходимост този план може да бъде актуализиран.


 
	



